Twee in hof oor 'tasse vol kontant' | Maroela Media
Kapt. Philani Nkwalase, woordvoerder van die Valke, het gesê Baig Mahomed (25) en Mahomed Hoosen (50) word aangekla van die besit van vermoedelik gesteelde geld of die geldelike opbrengs van 'n misdaad ter waarde van meer as R21,1 miljoen.
"Die Valke en die polisie het vinnig opgetree nadat hulle inligting oor die twee ontvang het wat met vier groot tasse vol kontant in hul besit gereis het. Die duo is deur die polisie by die Bloemfontein-lughawe voorgekeer voordat hulle 'n vlug na Kaapstad sou haal," het Nkwalase gesê.
Meer as R21,1 miljoen kontant is in die tasse gevind, waarvan R12 miljoen in Amerikaanse dollarnote was. Die res was Suid-Afrikaanse geldnote.
"'n Voorlopige ondersoek dui aan dat hulle van Durban na Bloemfontein gery het voor hul in hegtenis geneem is. Daar is ook vasgestel dat Baig Mahomed voorheen in 2010 aan die besit van dagga skuldig bevind is," het Nkwalase gesê.
Mahomed en Hoosen sal die naweek agter tralies deurbring en weer Dinsdag in die hof verskyn om vir borgtog aansoek te doen.
ek kan nogal doen met een van daai tasse !!!!!!!!!!!!!!!!!!!
Ek stem Johan!
Die kleiner lughawens word gekies omdat die sekuriteit baie swakker is. Die wakker beampte is die uitsondering en kan sowaar bevorder word. Ek moes eenkeer daar 'n erge fout op my vlugkaartjie uitwys en die beamptes was baie kwaad oor die moeite om dit reg te stel. Sou daar probleme opduik, was ek iemand heeltemal anders. Hoeveel sulke glipse word oorgesien?
Ek hoop nie die mijoene word deur die polisie gesteel soos die gekonfiskeerde dwels op OR Tambo nie.